Uhkarohkea kalareissu päättyi Tyksiin – vene yritettiin työntää jäitä pitkin vesille - Paikalliset - Turun Sanomat
Uhkarohkea kalareissu päättyi Tyksiin – vene yritettiin työntää jäitä pitkin vesille
Paikalliset | Turun Sanomat | 1.4.2019 13:23 | 4
Varsinais-Suomen pelastuslaitos hälytettiin maanantaina Vehmaalle pelastamaan ihmistä vedestä.
Pariskunta oli työntämässä venettään heikkoja jäitä pitkin avovesille, kun jää petti miehen alta. Pariskunnalla ei ollut minkäänlaisia kellunta- tai pelastautumisvälineitä yllään.
– Rouva ei pudonnut jäihin, vaan lähti hakemaan apua lähiseudun taloista. Hänellä ei ollut puhelinta mukanaan, päivystävä palomestari Olli Suominen kertoo.
Rouva löysi pian paikallisen miehen, joka tuli auttamaan jäihin pudonnutta köyden ja kelluntavälineiden kanssa.
Ensihoidon saavuttua paikalle mies oli saatu jäistä ylös.
– Häntä lähdettiin kuljettamaan ensihoidon kyydissä Tyksiin tajuissaan, mutta pahasti kylmettyneenä, palomestari kertoo.
Suomisen mukaan pariskunnan veneessä oli kalastusvälineiden lisäksi pelastusrengas, mutta pelastautumisvälineet olivat silti hyvin puutteelliset.
– Täytyy sanoa, että todella uhkarohkea temppu. Veneen työntäminen selvästi heikkoa jäätä pitkin avoveteen on todella vaarallista, palomestari korostaa.
Näin voi tapahtua
Vain Vehmaalla
"J" kirjoitti 1.4.2019 19:42 Tee ilmoitus
Onneksi näin....
Vene on tarpeen syvissä vesissä liikuttaessa, mutta ensisijaisesti on veneilijän käytettävä veneen laitojen sisäpuolista matkustustilaa - näin sanoo Sudenpentujen "Pitkään elämään" perehdyttävä opas!
"R" kirjoitti 1.4.2019 20:06 Tee ilmoitus
Välineet ja tekniikka ratkaisevat
Kannattaa perehtyä hylkeenpyytäjien ja postinkuljettajien veneiden rakenneratkaisuihin kelirikkoaikana.
"elämän ja kuoleman välillä" kirjoitti 1.4.2019 20:59 Tee ilmoitus
Vast: Välineet ja tekniikka ratkaisevat
Jos ei ole tarvetta pyytä hylkeitä tai kuljettaa postia naapurisaariin kelirikkoaikana, kannattaa ennemmin jättää koko homma väliin.
"Essi" kirjoitti 2.4.2019 6:40 Tee ilmoitus